《东湖四咏》
宋代·陈宓

我作城东湖，筑堤百馀丈。
水深才四尺，岸曲八回往。
中号小沧洲，拏舟轻莲荡。
回还即数里，渌作三江涨。
集鹭绝惊猜，跳鱼时跌宕。
栏外一峰奇，意重友人饷。
月夕命客游，不更蓬莱访。
秋凉但曝书，未许歌吹上。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。